**ΟΙ ΜΕΤΑΡΡΥΘΜΙΣΤΙΚΕΣ ΠΡΟΣΠΑΘΕΙΕΣ , σελ. 195 κ.ε.**

1. **ΛΕΞΕΙΣ – ΚΛΕΙΔΙΑ ΜΑΘΗΜΑΤΟΣ**

**Τιμητής- Ιππείς – Δήμαρχος – Αγροτικός νόμος – Ακτήμονας**

ΕΡΩΤΗΣΗ: Θυμόμαστε από προηγούμενα μαθήματά μας τι σημαίνουν;

1. **ΔΙΑΒΑΖΟΥΜΕ ΤΟ ΠΑΡΑΘΕΜΑ 4** στη σελίδα 193 του σχολικού βιβλίου και **παρατηρούμε τις εικόνες** στις σελίδες 193, 194, 196: Πώς προβάλλονται οι αλλαγές στα ήθη και τον τρόπο ζωής των Ρωμαίων;
2. **ΔΙΑΒΑΖΟΥΜΕ ΤΟ ΠΑΡΑΘΕΜΑ 5** στη σελίδα 195: Με ποιο τρόπο προσπάθησε ο Κάτων να αντιμετωπίσει την πολυτέλεια;
3. **ΔΙΑΒΑΖΟΥΜΕ ΤΟ ΠΑΡΑΘΕΜΑ 6** στη σελίδα 195-196 : Ποια ήταν η πολιτική του Τιβέριου Γράκχου;
4. **ΠΑΡΑΚΟΛΟΥΘΟΥΜΕ το video (απόσπασμα): ΙΣΧΥΣ ΚΑΙ ΔΟΞΑ** [**https://yout.com/video/?url=https://youtube.com/watch?v=wNhi3eTq1iE**](https://yout.com/video/?url=https://youtube.com/watch?v=wNhi3eTq1iE)

**και απαντάμε στα ακόλουθα ερωτήματα:**

5.α. Ποια ήταν η καταγωγή του Τιβέριου και του Γάιου Γράκχου;

5.β. Τι αντίκρισε στη διάρκεια της περιοδείας του ο Τιβέριος;

5.γ. Ποιο ήταν ακριβώς το τέλος του Τιβέριου Γράκχου;

5.δ. Ποιοι χρησιμοποιούσαν τους δούλους και πώς;

<https://youtube.com/watch?v=wNhi3eTq1iE>

<https://video.link/w/jfvac>

**ΠΑΡΑΘΕΜΑΤΑ**

**4. Ο πολυτελής τρόπος ζωής γίνεται του συρμού στη Ρώμη (σελ.194)**

Οι στρατιώτες (που γύριζαν από τις εκστρατείες στην Ανατολή) έφεραν για πρώτη φορά στη Ρώμη χάλκινα κρεβάτια, ακριβά σκεπάσματα, παραπετάσματα κρεβατιών και άλλα υφάσματα, όπως και τραπέζια με ένα στήριγμα και έπιπλα οικοσκευής, έπιπλα που τα θεωρούσαν πολυτελείας εκείνη την εποχή. Τα γεύματα έγιναν περισσότερο ευχάριστα, γιατί συνοδεύονταν από μουσική - κορίτσια που έπαιζαν κιθάρα και άρπα - και με άλλες διασκεδάσεις. Και το φαγητό άρχιζε να ετοιμάζεται με μεγαλύτερη προσοχή και πολλά έξοδα. Ο μάγειρας, που οι παλαιότεροι τον θεωρούσαν και τον αντιμετώπιζαν σαν τον πιο ανάξιο δούλο, απέκτησε μεγάλη αξία και η εργασία του που παλιά ήταν μια ασχολία για δούλους, δηλαδή η μαγειρική, άρχισε να θεωρείται υπέροχη τέχνη.

 Τίτος Λίβιος, XXXIX, ν, 3-9.

**5. Η αντιμετώπιση της πολυτέλειας από τον Κάτωνα (σελ.195)**

Τους περισσότερους (Ρωμαίους) κυρίως δυσαρέστησε γιατί περιόρισε την πολυτέλειά τους· να την πατάξει ριζικά τη στιγμή που η πλειοψηφία είχε επηρεαστεί και διαφθαρεί απ' αυτήν ήταν ακατόρθωτο. Για το λόγο αυτό προσπάθησε με μέθοδο να αντιμετωπίσει τη δύσκολη κατάσταση θέτοντας διατίμηση δεκαπλάσια σταενδύματα, τα αμάξια, τα γυναικεία κοσμήματα, τα οικιακά σκεύη, όλα όσα άξιζαν περισσότερο από χίλιες πεντακόσιες δραχμές· καθόρισε επίσης, την πρόσθετη αξία τους να την εισπράττει ως έσοδο το κράτος. Προσέθεσε επιπλέον και ένα μικρό φόρο σε όσα (αγαθά) άξιζαν πάνω από χίλιες δραχμές ώστε να βαρεθούν ναπληρώνουν και να αντιδράσουν (κάποιοι Ρωμαίοι), όταν έβλεπαν ότι οι απλοί άνθρωποι που ζούσαν απέριττη ζωή και είχαν ίση περιουσία πλήρωναν λιγότερα. Έτσι ήταν αγανακτισμένοι μαζί του εκείνοι που προτιμούσαν να πληρώνουν για να διατηρήσουν την πολυτέλεια, αλλά αγανακτούσαν και εκείνοι που υποχρεώνονταν να εγκαταλείψουν την πολυτέλεια εξαιτίας της φορολογίας.

 Πλούταρχος, Κάτων 18,2.

**6. Ο Τιβέριος Γράκχος: Ένας υπερασπιστής των δικαιωμάτων του λαού (σελ.195-6)**

(Ο Τιβέριος Γράκχος) ήταν υπέροχος και ακαταμάχητος ρήτορας γιατί, όταν ανέβαινε στο βήμα και ο λαός συνωστιζόταν γύρω του, μιλούσε για τους φτωχούς:«Τα άγρια ζώα που ζουν στην Ιταλία έχουν φωλιά και το καθένα διαθέτει ένα λαγούμι στη γη για να κρύβεται και να κοιμάται. Εν τούτοις σε εκείνους που πολεμούν και πεθαίνουν για την Ιταλία, έμεινε μόνο ο αέρας και το φως και τίποτα άλλο...Με τα παιδιά και τις γυναίκες τους τριγυρίζουν ανέστιοι και άστεγοι. Οι στρατηγοί όμως τους λένε ψέματα, όταν τους προτρέπουν στις μάχες να χτυπούν τους εχθρούς για να διασωθούν οι τάφοι και τα ιερά. Ωστόσο, κανείς από τόσους Ρωμαίους δεν έχει ούτε βωμό ούτε προγονικό τάφο. Πολεμάει για την καλοπέραση και τον πλουτισμό των άλλων και ενώ τον αποκαλούν κυρίαρχο της οικουμένης, δεν έχει δικό του ούτε ένα βόλο γης.

 Πλούταρχος, Τιβέριος Γράκχος, 9, 4.